CELEX: 52006PC0736
Language: lt
Date: 2006-11-28
Title: Pasiūlymas Tarybos sprendimas leidžiantis Rumunijai taikyti lengvatinį PVM tarifą kai kurioms darbui imlioms paslaugoms, išvardintoms direktyvos 77/388/EEB 28 straipsnio 6 dalyje

EUROPOS BENDRIJŲ KOMISIJA

                                                   Briuselis, 28.11.2006
                                                   KOM(2006) 736 galutinis

                                      Pasiūlymas

                              TARYBOS SPRENDIMAS

     leidžiantis Rumunijai taikyti lengvatinį PVM tarifą kai kurioms darbui imlioms
         paslaugoms, išvardintoms Direktyvos 77/388/EEB 28 straipsnio 6 dalyje

                                  (pateikta Komisijos)

LT                                                                                    LT
 ---pagebreak---                                  AIŠKINAMASIS MEMORANDUMAS

           1) PASIŪLYMO APLINKYBĖS

             •
     110
                 Pasiūlymo pagrindas ir tikslai

             Šiuo sprendimo pasiūlymu siekiama įgyvendinti 2006 m. vasario 14 d. priimtos
             Direktyvos 2006/18/EB (OL L 51, 2006 02 22, p. 12) nuostatas Rumunijoje nuo jos
             įstojimo į Europos Sąjungą dienos. Šia direktyva iki 2010 m. gruodžio 31 d.
             pratęsiamas lengvatinių tarifų taikymo darbui imlioms paslaugoms eksperimentas ir
             nustatoma galimybė visoms valstybėms narėms dalyvauti šiame eksperimente
             vienodomis sąlygomis. Šio pasiūlymo tikslas – taikyti minėtą galimybę Rumunijai ir
             leisti jai taikyti lengvatinį tarifą nuo jos įstojimo į Europos Sąjungą dienos, siekiant,
             kad visos valstybės narės turėtų vienodas sąlygas.

             •
     120
                 Bendrosios aplinkybės

             1.      2006 m. vasario 14 d. Taryba priėmė Direktyvą 2006/18/EB, iš dalies
             keičiančią Direktyvos 77/388/EEB nuostatas dėl lengvatinių pridėtinės vertės mokesčio
             tarifų, visų pirma jo 28 straipsnio 6 dalį. 6 dalies nuostatos buvo pridėtos 1999 m.
             spalio 22 d. Tarybos direktyva 1999/85/EB (OL L 277, 1999 10 28, p. 34) ir iš pradžių
             taikytos iki 2002 m. gruodžio 31 d. 2002 m. gruodžio 3 d. Direktyva 2002/92/EB (OL
             L 331, 2002 12 7, p. 27) jų taikymas pratęstas iki 2003 m. gruodžio 31 d., o 2004 m.
             vasario 10 d. Direktyva 2004/15/EB (OL L 52, 2004 2 21, p. 61) – iki 2005 m.
             gruodžio 31 d. Tarybos nuomone, Komisija, siekdama tiksliau įvertinti lengvatinių
             tarifų poveikį, turėtų parengti vietoje teikiamoms paslaugoms taikomų lengvatinių
             tarifų poveikio, visų pirma darbo vietų kūrimui, ekonomikos augimui ir tinkamam
             vidaus rinkos veikimui, vertinimo ataskaitą.

             2.      Kol nėra šio vertinimo rezultatų, Direktyva 2006/18/EB siekiama, be kita ko,
             pratęsti lengvatinių tarifų taikymo darbui imlioms paslaugoms eksperimentą iki
             2010 m. gruodžio 31 d. Šioje direktyvoje visoms valstybėms narėms taip pat
             numatoma sudaryti vienodas galimybes dalyvauti šiame eksperimente.

             3.      Valstybės narės, norinčios pirmą kartą pasinaudoti Direktyvos 77/388/EEB 28
             straipsnio 6 dalyje numatyta galimybe, ir valstybės narės, norinčios iš dalies pakeisti
             paslaugų, kurioms jos anksčiau taikė šią nuostatą, sąrašą, turėjo iki 2006 m. kovo 31 d.
             pateikti Komisijai prašymą ir vertinimui reikalingą informaciją, laikydamosis
             Direktyvos 2006/18/EB 1 straipsnio 2 punkte nustatytos tvarkos ir sąlygų. Tuo
             remdamasi Komisija pateikė Tarybai pasiūlymą dėl sprendimo, leidžiančio 17
             valstybių narių taikyti lengvatinį tarifą kai kurioms darbui imlioms paslaugoms1.

             4.      2006 m. kovo 31 d. laiške Rumunija taip pat pateikė prašymą taikyti lengvatinį
             tarifą kai kurioms paslaugoms, išvardintoms Direktyvos 77/388/EEB K priedo 1 ir 4
             punktuose, bei pateikė vertinimui reikalingą informaciją.

     1
             COM(2006) 410 galutinis.

LT                                                  2                                                    LT
 ---pagebreak---            5.      Kadangi visos valstybės narės gavo galimybę laikinai taikyti lengvatinį tarifą
           kai kurioms darbui imlioms paslaugoms, ši galimybė turėtų būti suteikta ir
           stojančiosioms šalims, kad jos galėtų taikyti lengvatinį tarifą nuo įstojimo į Europos
           Sąjungą dienos, jeigu jos pateikia prašymą laikydamosis tokios pačios tvarkos ir
           taisyklių, kaip ir dabartinės valstybės narės. Be to, Direktyvos 2006/18/EB 3
           konstatuojamojoje dalyje nurodyta, kad vienas šios direktyvos tikslų – taikyti vienodas
           sąlygas visoms valstybės narėms, norinčioms dalyvauti lengvatinių tarifų taikymo
           darbui imlioms paslaugoms eksperimente. Todėl Direktyvos 77/388/EEB 28 straipsnio
           6 dalies ketvirtą pastraipą reikia taikyti analogiškai ir mutatis mutandis stojančiosioms
           šalims, atsižvelgiant į specifinį jų teisinį statusą laikotarpiu prieš įstojimą.

           6.      Remdamasi akto dėl Bulgarijos Respublikos ir Rumunijos stojimo į Europos
           Sąjungą sąlygų 55 straipsniu, sutarčių, kuriomis yra grindžiama Europos Sąjunga (OL
           L 157, 2005 6 21, p. 203), pritaikomosiomis pataisomis bei argumentuotu Bulgarijos ar
           Rumunijos prašymu Komisijai, pateiktu ne vėliau kaip įstojimo diena, Taryba
           Komisijos siūlymu gali imtis priemonių, kuriomis leidžiama laikinai nukrypti nuo
           institucijų teisės aktų, priimtų nuo 2004 m. spalio 1 d. iki įstojimo dienos. Be to,
           remiantis minėtu straipsniu, šios priemonės patvirtinamos laikantis balsavimo taisyklių,
           taikomų priimant teisės aktą, dėl kurio prašoma laikinų nukrypti leidžiančių nuostatų.

           7.      Kadangi Direktyva 2006/18/EB priimta po 2004 m. spalio 1 d., Taryba
           Komisijos siūlymu gali priimti sprendimą dėl Rumunijos prašymo laikydamasi
           balsavimo taisyklių, taikomų priimant teisės aktą, dėl kurio prašoma laikinų nukrypti
           leidžiančių nuostatų. Šiuo atveju balsavimo taisyklėse reikalaujama vieningo Tarybos
           sprendimo. Vieningo balsavimo reikalaujama Europos Bendrijos steigimo sutarties 93
           straipsnyje (teisinis pagrindas Direktyvai 2006/18/EB priimti) ir Direktyvos
           77/388/EEB 28 straipsnio 6 dalies pirmojoje pastraipoje.

           KOMISIJOS VERTINIMAS

           Komisijos nuomone, Rumunija prašymą pateikė laikydamasi tokios pat tvarkos ir
           sąlygų, kurios taikomos ir dabartinėms valstybėms narėms ir kurios yra nustatytos
           Direktyvos 2006/18/EB pirmajame straipsnyje.

           Pagal Bulgarijos ir Rumunijos stojimo akto 55 straipsnį Taryba, remdamasi Direktyvos
           77/388/EEB 28 straipsnio 6 dalimi, gali užtikrinti lygias visų valstybių narių galimybes
           dėl lengvatinio tarifo darbui imlioms paslaugoms eksperimento nuo Bulgarijos ir
           Rumunijos įstojimo dienos.

           •
     130
               Pasiūlymo srityje taikomos nuostatos

           Tai yra Direktyvos 77/388/EEB 28 straipsnio 6 dalies nuostatų su paskutiniais
           pakeitimais, padarytais Direktyva 2006/18/EB dėl kai kurioms darbui imlioms

LT                                                3                                                    LT
 ---pagebreak---               paslaugoms taikomų lengvatinių PVM tarifų, praktinis įgyvendinimas. Įgyvendinimo
              teisinis pagrindas yra Bulgarijos ir Rumunijos stojimo akto 55 straipsnis.

              •
     140
                  Derėjimas su kitomis Europos Sąjungos politikos sritimis ir tikslais

              Direktyva 1999/85/EB priklausė Europos Sąjungos užimtumo politikos sričiai; ja buvo
              siekiama visų pirma skatinti darbo vietų kūrimą ir mažinti nedeklaruojamo darbo
              mastą. Nedarbo problema jau buvo tokia pavojinga, kad reikėjo to pageidaujančioms
              valstybėms narėms leisti išbandyti, kaip veikia ir kokį poveikį darbo vietų kūrimui turi
              PVM tarifo sumažinimas Direktyvos 77/388/EEB H priede šiuo metu neišvardintoms
              darbui imlioms paslaugoms.
              Tačiau toks tikslinio lengvatinio tarifo įvedimas gali turėti neigiamos įtakos
              sklandžiam vidaus rinkos veikimui ir mokesčių neutralumui. Todėl reikėjo imtis
              eksperimentinio pobūdžio priemonės, kurią taikyti valstybėms narėms nebūtų
              privaloma. Be to, reikėjo nustatyti specialią leidimų taikyti tokią priemonę suteikimo
              tvarką ir griežtai riboti priemonės taikymo sritį, siekiant užtikrinti, kad priemonė išliktų
              kontroliuojama ir ribojama. Tai yra Direktyvos 2006/18/EB, kuria trečią kartą pratęstas
              šis eksperimentas, ir šio sprendimo pasiūlymo pagrindas.

           2) KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS

              •   Konsultacijos su suinteresuotosiomis šalimis
     219
              Direktyva 2006/18/EB – tai Tarybos derybų dėl Komisijos pasiūlymo COM (2003)
              397 galutinis dėl lengvatinio PVM tarifo persvarstymo rezultatas. Šiuo sprendimo
              pasiūlymu siekiama įgyvendinti šią direktyvą Rumunijoje, kuri pateikė oficialų
              prašymą dalyvauti eksperimente. Todėl nebuvo naujų konsultacijų su
              suinteresuotosiomis šalimis.

              •   Tiriamųjų duomenų rinkimas ir naudojimas
     229
              Nepriklausomo tyrimo neprireikė.

              •
     230
                  Poveikio vertinimas

              Šiuo sprendimo pasiūlymu Rumunijoje siekiama nuo jos įstojimo dienos iki 2010 m
              gruodžio 31 d. įgyvendinti Direktyvos 2006/18/EB nuostatas, kuriomis, be kita ko,
              pratęsiamas esamų priemonių taikymas.

              Šioje direktyvoje nustatyta, kad Komisija, siekdama tiksliau įvertinti lengvatinių tarifų
              poveikį, turėtų, remdamasi tyrimu, kurį atliko nepriklausoma ekonomikos ekspertų
              grupė, iki 2007 m. birželio 30 d. parengti vietoje teikiamoms paslaugoms taikomų
              lengvatinių tarifų poveikio, visų pirma darbo vietų kūrimui, ekonomikos augimui ir
              tinkamam vidaus rinkos veikimui, vertinimo ataskaitą. Taigi šiame etape nagrinėti kitas
              galimybes nėra pagrindo.

           3) TEISINIAI PASIŪLYMO ASPEKTAI

              •
     305
                  Siūlomų veiksmų santrauka

LT                                                     4                                                     LT
 ---pagebreak---               Leisti Rumunijai, kuri dėl to pateikė prašymą, taikyti nuo jos įstojimo dienos lengvatinį
              PVM tarifą kai kurioms darbui imlioms paslaugoms pagal Direktyvos 77/388/EEB 28
              straipsnio 6 dalies nuostatas.

              •
     310
                  Teisinis pagrindas

              Bulgarijos ir Rumunijos stojimo akto 55 straipsnis, atsižvelgiant į Direktyvos
              77/388/EEB 28 straipsnio 6 dalį su pakeitimas, padarytais 2006 m. vasario 14 d.
              Direktyva 2006/18/EB.

              •
     329
                  Subsidiarumo principas

              Pasiūlymas priklauso išimtinei Bendrijos kompetencijai. Todėl subsidiarumo principas
              netaikomas.

              •   Proporcingumo principas

              Pasiūlymas atitinka proporcingumo principą dėl toliau nurodytos (-tų) priežasties (-
              čių).
     331
              Tai sprendimas dėl specialų prašymą pateikusiai Rumunijai suteikiamo leidimo taikyti
              lengvatinį tarifą kai kurioms darbui imlioms paslaugoms. Jis nėra privalomas.
     332
              Atsižvelgiant į ribotą šiame sprendime nustatytos leidžiančios nukrypti nuostatos
              taikymo sritį, speciali priemonė yra proporcinga siekiamam tikslui. Ji netaps finansine
              našta Bendrijai. Nors sumažėjus PVM tarifams valstybės gali gauti mažiau pajamų,
              pateikusios prašymus valstybės narės tikisi, kad šis nuostolis bus kompensuotas, kai
              šios priemonės dėka bus veiksmingiau kuriamos darbo vietos ir kovojama su šešėline
              ekonomika. Ekonominių operacijų vykdytojams PVM nėra finansinė našta, o
              piliečiams PVM sumažėjimas turėtų būti naudingas, nes jis paveiks galutinę kainą.

              •   Pasirinkta priemonė
     341
              Siūloma (-os) priemonė(-s) – kitos.
     342
              Kitos priemonės nebūtų tinkamos dėl toliau išvardintų priežasčių.

              Remiantis Bulgarijos ir Rumunijos stojimo akto 55 straipsniu ir atsižvelgiant į
              Direktyvos 77/388/EEB 28 straipsnio 6 dalį su pakeitimas, padarytais 2006 m. vasario
              14 d. Tarybos direktyva 2006/18/EB, nukrypti nuo bendrųjų PVM taisyklių gali leisti
              tik Taryba savo sprendimu, remdamasi Komisijos pasiūlymu ir vieningai balsuodama.
              Tarybos sprendimas yra vienintelė tinkama priemonė.

           4) POVEIKIS BIUDŽETUI
     409
              Pasiūlymas neturi poveikio Bendrijos biudžetui.

           5) PAPILDOMA INFORMACIJA

              •   Persvarstymo, pakeitimo, laikino galiojimo sąlyga

LT                                                   5                                                    LT
 ---pagebreak---      533
           Pasiūlyme yra numatyta, kad viso teisės akto arba jo dalies galiojimas automatiškai
           baigiasi, jeigu įvykdomos iš anksto nustatytos sąlygos.

           •
     570
               Išsamus pasiūlymo skyrių ar straipsnių aiškinimas

           1 straipsnis

           1 straipsnyje nustatyta, kad, remiantis Bulgarijos ir Rumunijos stojimo akto 55
           straipsniu ir atsižvelgiant į Direktyvos 77/388/EEB 28 straipsnio 6 dalies pirmąją ir
           ketvirtąją pastraipas, Rumunijai leidžiama nuo jos įstojimo į Europos Sąjungą dienos
           taikyti lengvatinį tarifą kai kurioms darbui imlioms paslaugoms.

           2 straipsnis

           2 straipsniu Rumunijai leidžiama taikyti lengvatinius tarifus, nurodytus 12 straipsnio 3
           dalies a punkto trečiojoje pastraipoje, paslaugoms, kurioms ji pateikė prašymą
           laikydamasi Direktyvos 77/388/EEB 28 straipsnio 6 dalies ketvirtoje pastraipoje
           nustatytos tvarkos ir kurios jame yra išvardintos.

           3–4 straipsniai

           Šie straipsniai susiję su Direktyvos 77/388/EEB 28 straipsnio 6 dalies nuostatų
           taikymo trukme ir sprendimo adresatais.

LT                                                6                                                   LT
 ---pagebreak---                                                   Pasiūlymas

                                         TARYBOS SPRENDIMAS

           leidžiantis Rumunijai taikyti lengvatinį PVM tarifą kai kurioms darbui imlioms
               paslaugoms, išvardintoms Direktyvos 77/388/EEB 28 straipsnio 6 dalyje

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį,

     atsižvelgdama į Bulgarijos ir Rumunijos stojimo aktą2, ypač į jo 4 straipsnio 3 dalį,

     atsižvelgdama į Bulgarijos ir Rumunijos stojimo aktą3, ypač į jo 55 straipsnį,

     atsižvelgdama į 1977 m. gegužės 17 d. Šeštąją Tarybos direktyvą 77/388/EEB dėl valstybių
     narių apyvartos mokesčių įstatymų derinimo – Bendra pridėtinės vertės mokesčio sistema:
     vienodas vertinimo pagrindas4, ypač į jos 28 straipsnio 6 dalį,

     atsižvelgdama į Komisijos pasiūlymą5,

     kadangi:

     (1)     Remiantis Direktyvos 77/388/EEB 28 straipsnio 6 dalimi, Taryba gali leisti valstybei
             narei taikyti lengvatinį PVM tarifą kai kurioms darbui imlioms paslaugoms.

     (2)     Šios paslaugos turi atitikti Direktyvoje 77/388/EEB nustatytas sąlygas ir būti įrašytos į
             šios direktyvos K priedą.

     (3)     Direktyvos 77/388/EEB 28 straipsnio 6 dalimi su paskutiniais pakeitimais, padarytais
             Direktyva 2006/18/EB, lengvatinio PVM tarifo taikymo laikotarpis pratęstas iki 2010
             m. gruodžio 31 d. Juo, be kita ko, valstybėms narėms, kurios nori pasinaudoti joje
             nustatyta lengvata pirmą kartą, bei toms valstybėms narėms, kurios nori iš dalies keisti
             paslaugų, kurioms jau taikyta minėta nuostata anksčiau, sąrašą, leidžiama pateikti
             atitinkamus prašymus Komisijai.

     (4)     Minėtu straipsniu siekiama suteikti visoms valstybėms narėms galimybę vienodomis
             sąlygomis dalyvauti lengvatinio tarifo taikymo darbui imlioms paslaugoms
             eksperimente. Taigi reikia stojančiosioms valstybėms suteikti tokias pat galimybes
             taikyti lengvatinį PVM tarifą kai kurioms darbui imlioms paslaugoms nuo jų įstojimo į
             Europos Sąjungą dienos.

     2
             OL L 157, 2005 6 21 d., p. 11.
     3
             OL L 157, 2005 6 21 d., p. 203.
     4
             OL L 145, 1977 6 13, p. 1. Direktyva su paskutiniais pakeitimais, padarytais Direktyva 2006/69/EB
             (OL L 221, 2006 8 12, p. 9)
     5
             OL C […], […], p. […].

LT                                                      7                                                        LT
 ---pagebreak---      (5)    2006 m. kovo 31 d. laišku Rumunija pateikė prašymą taikyti lengvatinį PVM tarifą kai
            kurioms darbui imlioms paslaugoms, išvardintoms Direktyvos 77/388/EEB 28
            straipsnio 6 dalies 4 pastraipoje.

     (6)    Siekiant užtikrinti valstybių narių lygybę, šis sprendimas turi būti taikomas nuo
            Bulgarijos ir Rumunijos stojimo sutarties įsigaliojimo dienos.

     (7)    Šis sprendimas neturės poveikio Europos Bendrijų nuosaviesiems ištekliams,
            gaunamiems iš PVM,

     PRIĖMĖ ŠĮ SPRENDIMĄ:

                                              1 straipsnis

     Remiantis Bulgarijos ir Rumunijos stojimo akto 55 straipsniu ir atsižvelgiant į Direktyvos
     77/388/EEB 28 straipsnio 6 dalies pirmąją ir ketvirtąją pastraipas, Rumunijai leidžiama nuo
     Bulgarijos ir Rumunijos stojimo akto įsigaliojimo dienos iki 2010 m. gruodžio 31 d. taikyti
     lengvatinius tarifus, nurodytus 12 straipsnio 3 dalies a punkto trečiojoje pastraipoje,
     paslaugoms, išvardintoms 2 straipsnyje.

                                              2 straipsnis

     Rumunijai leidimas suteikiamas šioms dviems paslaugų rūšims, nurodytoms Direktyvos
     77/388/EEB K priedo 1 ir 4 punktuose:

             (a) smulkios drabužių ir buitinės tekstilės gaminių taisymo paslaugos (įskaitant jų
             taisymą ir perdirbimą);

             (b)    priežiūros paslaugos ateinant į namus.

                                              3 straipsnis

     Šis sprendimas taikomas tik tuo atveju, jei įsigalioja Bulgarijos ir Rumunijos stojimo sutartis
     ir taikomas nuo sutarties įsigaliojimo dienos iki 2010 m. gruodžio 31 d.

                                              4 straipsnis

     Šis sprendimas skirtas Rumunijai.

     Priimta Briuselyje,

                                                 Tarybos vardu
                                                 Pirmininkas

LT                                                 8                                                   LT